[{"text_idx": "#000001", "text": "Datorren asteartean, otsailak 18, \u201cHiriak pentsatzeko era berri bat. Hiri-agenda\u201d izenpeko Jardunaldia egingo da Sestaoko Musika Eskolan. Tokiko berrikuntza eta hiri-garapeneko politikaren beharra balioztatu nahi da Garapen Jasangarrirako Helburuak lortzeko helburuaren aurrean. Sestao Berrik eta Tech friendly-k antolatutako ekimen honek Hiri Agendaren esparru estrategikoak herri mailan eskaintzen dituen aukerak jorratuko ditu, eta bere helburuen berri emango du, baita jardunbide egokien aurkezpenekin ere."}, {"text_idx": "#000004", "text": "Bost mila lagunek baino gehiagok bisitatu dute joan den astean Durangon \u201cBerdeago Energy\u201d, jasangarritasunari eta ingurumenari buruzko azoka. Ostiralean ireki zituen ateak azokak, urtarrilaren 31n, eta igandean amaitu zen, otsailaren 2an. Jasangarritasunarekin eta energiaren arloko berrikuntzekin lotutako berrogeita hamar erakusle baino gehiago izan dira dagoeneko zortzigarren edizioa egion duen azokan."}, {"text_idx": "#000005", "text": "Aurtengo azokaren berrikuntza nagusia \u201cGJH Hiriak\u201d izan da; hau da, Garapen Jasangarrirako Helburuek hiriei planteatzen dizkieten erronkei burzkoak. Sestao Berri kide den Etxebizitza eta Lurzoruaren Kudeatzaile Publikoen Elkarteak (AVS Euskadi) stand propio batekin parte hartu du da azokan, \u201cBerrikuntzaren uhartea\u201d izeneko espazioan, GJHekin konprometitutako elkargo ofizialekin, elkarteekin eta klusterrekin batera. Leku horretan, Sestao Berrik elkarte horren helburuei buruzko informazioa eskaini die bisitariei, baita parte hartzen duen Europako bi proiekturi buruzkoa ere: \u201c+CityxChange\u201d ekimena, hiri adimendunei, hiri-ekosistema jasangarriei eta zero emisio dituzten energia positiboko barrutiei buruzkoa; eta etxebizitzetan energia-kontsumoa murrizteko \u201cEu-Gugle\u201d proiektuari buruzkoa."}, {"text_idx": "#000008", "text": "Sestaoko alkateak Josu Bergarak adierazi du \u201cegun historikoa\u201d dela udalerriarentzat; izan ere, \u201cgaur laguntza handia eman zaio Txabarriko hirigintza-birgaitzearen prozesuari, eta batez ere ibilbide-orri argia zehaztu dugu Sestaoko beheko alde osoa urte gutxiren buruan eraberritu dadin.\nBestalde, Arriola sailburuak esan du berak zuzentzen duen Saila \u201ckonprometituta dagoela Sestaoko hiri-suspertzearekin, Euskadin identifikatutako auzo ahulak birsortzeko egin duen apustu orokorraren barruan, euskal herritarren % 31 bizi baita horietan\u201d. \u201cEstrategia horretarako\u201d gaineratu du: \u201cbeharrezkoa da denboran iraungo duen esku-hartzea egitea, eta hori egiteko modu onena da erakundeen artean lankidetza estua egotea eta Europako programen laguntza izatea, Txabarri-El Sol Auzunean egin den bezala\u201d."}, {"text_idx": "#000009", "text": "Burutuko diren lanak honako hauek izango dira: 16 infraetxe-eraikin eraitsiko dira, 134 etxebizitza eraiki eta beste 30 etxebizitza eraberritu, eta horrez gain herritarren bizi-kalitatea hobetzeko espazio publikoak eraldatu. Proiektu hauek gauzatzea erakunde bien finantza-gaitasunera egokitu ahal izateko, bi fasetan egingo dira lanak. Informazio gehiago hurrengo berrietan emango dugu."}]